OzLabs/hebrew-wiki-articles huggingface dataset:
תקוות גדולות (סרט, 1917)

תקוות גדולות (באנגלית: Great Expectations) הוא סרט אילם אבוד משנת 1917 שביים רוברט ג'. ויגנולה ופול וסט על פי הרומן "תקוות גדולות" מאת צ'ארלס דיקנס. ג'ק פיקפורד מככב בתפקיד פיפ ולואיז האף מגלמת את אסטלה.

==תקציר עלילה==
הילד פיפ נתקל בבית הקברות באסיר נמלט. פיפ עוזר למגוויץ' (האסיר) ומביא לו אוכל, עד שמגוויץ' נתפס ומגורש לאוסטרליה.

==צוות השחקנים==
פיפ ומגוויץ' בבית הקברות
* ג'ק פיקפורד – פיפ
* לואיז האף – אסטלה
* פרנק לוסי – אבל מגוויץ', פרוביס
* ויליאם בלאק – ג'ו גרג'רי
* מרשה האריס – גברת גרג'רי
* גרייס ברטון – מיס האווישם
* הרברט פריור – מר ג'אגרס

==קישורים חיצוניים==

==הערות שוליים==

קטגוריה:סרטים המבוססים על תקוות גדולות
קטגוריה:סרטי שחור-לבן אמריקאיים
קטגוריה:סרטי דרמה אמריקאיים
קטגוריה:סרטים באנגלית
קטגוריה:סרטים אילמים
קטגוריה:סרטים אמריקאיים משנת 1917
חורד

חורד (במונגולית: Хурд) היא להקת רוק מונגולית. הוקמה בשנת 1987 על ידי המתופף דמבין גאנבייר, חורד נחשבת ללהקה הראשונה שהציגה את ז'אנר הבי מטאל בנוף המוזיקלי המונגולי. וכן נחשבים "הוותיקים" של סצנת הפופ של מונגוליה, וככאלה, הם תרמו רבות לגיוון שלה ועודדו את הופעתם של מופעי רוק חדשים רבים.

חורד פרסמה שמונה אלבומי אולפן, אלבום אחד חי, אלבום קומפילציה אחד ושני אלבומי וידאו. הלהקה זכתה במספר רב של פרסים במונגוליה.
== דיסקוגרפיה ==
* The Best Collection 1 (1997)
* The Best Collection II (1997)
* Unplugged (1998)
* Өдөр шөнө (1999) - אודור שון
* The Best Collection III (2000)
* Мянган жилд ганц (2001) - מיאנגן ג'ילד גנץ
* Монголд төрсөн (2004) - מונגולד טורסון
* Зүйрлэх аргагүй (2005) - דזוירלך ארגגוי
* Хайрын салхи (2010) - כיירין סלכי
* Нарлаг диваажин (2016) - נרלג דיבאג'ין

== קישורים חיצוניים ==
* 

קטגוריה:להקות רוק
פנינה דמבינסקי

פנינה דמבינסקי (נולדה ב-10 בפברואר 1950) היא כדורסלנית עבר ישראלית. שיחקה בעמדת הסנטר, רוב שנותיה בקבוצת הפועל תל אביב ושיחקה בנבחרת ישראל. גובהה 1.94 מטרים.

==ביוגרפיה==
פנינה דמבינסקי נולדה בירושלים גדלה בתל אביב ולה אח תאום. אחותה שושי דמבינסקי הייתה אף היא שחקנית כדורסל בהפועל תל אביב. בנערותה הייתה שחיינית באגודת הפועל תל אביב. שירתה בצה"ל כמורה חיילת. 

בגיל 20 החלה לראשונה לשחק כדורסל במועדון. היא הצטרפה לקבוצת הכדורסל של הפועל תל אביב ושיחקה בה בשנים 1970 - 1977. בהמשך שיחקה עונה אחת בהפועל מעגן מיכאל.
בשנים 1970, 1974 ו-1975 זכתה עם הפועל תל אביב באליפות ליגת העל. בשנת 1970 ו-1973 זכתה עם הקבוצה בגביע המדינה. בגמר הגביע של שנת 1973 קלעה 26 נקודות. 

במהלך שנותיה כשחקנית כדורסל זומנה לנבחרת ישראל. בשנת 1972 השתתפה במשחקי קדם אליפות אירופה שנערכו באיטליה. בסך הכלל השתתפה דמבינסקי ב-11 משחקים בנבחרת וקלעה 9 נקודות.

דמבינסקי למדה הוראה בסמינר לוינסקי ולאחר לימודיה שימשה במקביל לקריירה הספורטיבית, כמורה ומחנכת בפנימייה החקלאית "עירון" שבחדרה. 

בשנת 1980 פרשה ממשחק, ויצאה לשליחות בקהילה היהודית בקייפטאון, דרום אפריקה כמורה לעברית. 

ב-1985 שבה לישראל והצטרפה בעונת 1985/86 לקבוצת הפועל גבעת חיים. לאחר עונה זו פרשה ממשחק. 

בהמשך יצאה לשליחות נוספת בקהילה היהודית במלבורן, אוסטרליה. לאחר מכן הייתה מורה לספרות והבעה בתיכון ויצו הדסה בנתניה, ובגיל 56 פרשה מהוראה. מתגוררת בנתניה.

==קישורים חיצוניים==
* [https://www.anatdraigor.com/7-hof-wbi פנינה דמבינסקי] באתר היכל התהילה
* [http://www.safsal.co.il/hplayer.aspx?id=2256 פנינה דמבינסקי] באתר ספסל

==הערות שוליים==

קטגוריה:כדורסלניות הפועל תל אביב
קטגוריה:כדורסלניות נבחרת ישראל
קטגוריה:בוגרות מכללת לוינסקי לחינוך
קטגוריה:בוגרי מכללת לוינסקי לחינוך
קטגוריה:תאומים ישראלים
קטגוריה:ישראליות שנולדו ב-1950
קטגוריה:ישראלים שנולדו ב-1950
אמלי רוסנו

אמלי רוסנו (בצרפתית: Amélie Rosseneu; נולדה ב-18 בינואר 1984) היא ג'ודוקא עבר ישראלית-בלגית, ומאמנת בנבחרת הנשים של ישראל בג'ודו. רוסנו ייצגה תחילה את מולדתה בלגיה, ובשנת 2014 לאחר שעלתה לישראל (מתוקף הזוגיות שלה עם הג'ודוקא הישראלית, רוני שוורץ) והחלה לייצג את ישראל בג'ודו בקטגוריית המשקל עד 48 ק"ג.

== ביוגרפיה ==
אמלי החלה להתאמן בגיל 6 במועדון יושי-קאן בבלגיה. היא זכתה ביותר מ-40 מדליות בין-לאומיות וביניהן:
* מדליית ארד באליפות אירופה עד גיל 23 לשנת 2009
* מדליית זהב באליפות אירופה עד גיל 23 לשנת 2010
* מדליית זהב בגרנד פרי צ'ינגדאו לשנת 2013
* מדליית ארד בגראנד סלאם טוקיו לשנת 2013

רוסנו היא תזונאית מוסמכת וכתבה את הספר: "Making Weight & Everything Else" שיצא לאור בשנת 2017, בעברית.

משנת 2022 ועד חודש ינואר 2024, שימשה אמלי כמאמנת נבחרת ישראל לבנות בקדטים.

== קישורים חיצוניים ==
* 

* [https://www.judoinside.com/judoka/29395/Amelie_Rosseneu/judo-career הפרופיל של אמלי באתר JudoInside]

== הערות שוליים ==

קטגוריה:ג'ודוקא ישראליות
קטגוריה:ישראליות ילידות בלגיה
קטגוריה:ספורטאים להט"בים ישראלים
קטגוריה:ספורטאיות להט"ביות ישראליות
קטגוריה:עולים לא-יהודים
קטגוריה:עולים בשנות ה-2010
קטגוריה:ג'ודוקא ישראלים
קטגוריה:ישראלים ילידי בלגיה
קטגוריה:עולות בשנות ה-2010
קטגוריה:ישראליות שנולדו ב-1988
קטגוריה:ישראלים שנולדו ב-1988
ימאל גט"ן

מכלית הראשונה בפרויקט ימאל גט"ן]]

ימאל גט"ן (ברוסית: Ямал-СПГ) הוא פרויקט להפקה, הנזלה ואספקה של גז טבעי בחצי האי ימאל, בצפון סיביר שברוסיה. במסגרת הפרויקט מתוכננת הקמת מפעל עבור ייצור גז טבעי נוזלי (גט"ן) בעל קיבולת של כ 16.5 - מיליון טון בשנה, בהתאם לשדה הגז בחצי האי ימאל, כאשר עתודות הגז מוערכות ב-926 מיליארד מ"ק, וכן מתוכנן נמל לטעינת מוצרים למכלית גז טבעי נוזלי. ההשקעות בפרויקט נאמדות ב -27 מיליארד דולר.

==קישורים חיצוניים==

* 

קטגוריה:חברות גז טבעי רוסיות
קטגוריה:רוסיה: אנרגיה
קטגוריה:ימאלו-ננץ
מייבל, נסיכת אוראניה-נסאו

מייבל, נסיכת אוראניה-נסאו (בהולנדית: Prinses Mabel van Oranje-Nassau; נולדה ב-11 באוגוסט 1968) היא אלמנתו של יוהאן-פריסו, נסיך אוראניה-נסאו.

==ביוגרפיה==
===ראשית חייה===
מייבל מרטין לוס נולדה ב-11 באוגוסט 1968 בדרום הולנד, כבכורה מבין שתי בנות, כשהייתה בת תשע נפטר אביה ובשנת 1984 נישאה אמה בשנית למנהל בחברת רבובנק, היא אימצה את שם משפחתו של אביה החורג וב-1982 נולדה אחותה למחצה.

היא למדה מדעי המדינה וכלכלה ובשנת 1993 היא סיימה תואר. במהלך לימודיה היא ביצעה התמחות באומות המאוחדות ובמשרד החוץ ההולנדי. היא גם הייתה פעילה למען זכויות אדם והייתה נוכחת בין הקהל באולם בהסכם דייטון. בנוסף להולנדית היא דוברת באופן שוטף אנגלית וצרפתית.

ב-1994 היא נמנתה מבין המייסדים של "המועצה האירופאית לשלום בבלקן" (European Action Council for Peace in the Balkans) ארגון לא ממשלתי הנאבק למען שלום ויציבות במדינות הבלקן ובין חברי הארגון נמנה ואלרי ז'יסקר ד'אסטן. ב-1995 היא הייתה גם מייסדת שותפה של הסניף ההולנדי של עמותת "ילד מלחמה" העוסקת במתן סיוע לילדים החיים באזורי קרבות ומלחמות.

===משפחתה===
בשנת 2003 התארסה מייבל עם יוהאן-פריסו, נסיך אוראניה-נסאו, דבר אשר עורר מחלוקות בציבור, מכיוון שמייבל קיימה בעבר מערכת יחסים עם סוחר סמים הולנדי, אף שלדבריה היא לא ידעה על עיסוקו הפלילי. מאחר שהיא לא מסרה בתחילה מידע מלא עליה – ואולי בשל בקשת בני הזוג – החליטה ממשלת הולנד שלא לבקש מהפרלמנט לאשר את הנישואים, כנדרש בחוק. בעקבות זאת איבד הנסיך את מקומו בתור הירושה לכס המלוכה ההולנדי. לזוג נולדו שתי בנות – הנסיכה לואנה (ילידת 2005) והנסיכה זאריה (ילידת 2006). המשפחה התגוררה בשכונת קיו בלונדון שבבריטניה.

ב-17 בפברואר 2012, במהלך חופשת סקי באתר לך אם ארלברג (Lech am Arlberg) באוסטריה, גלש בעלה מחוץ למסלולי הסקי המסומנים (off piste), נקלע למפולת שלגים ונקבר תחתיה. הוא חולץ לאחר כ-25 דקות, עבר החייאה שנמשכה 50 דקות והוטס לבית חולים באינסברוק. עקב מחסור בחמצן נגרם לו נזק מוחי חמור והוא שקע בתרדמת. במרץ 2012 הועבר לשיקום בבית החולים ולינגטון בלונדון. לאחר שהגיע בהדרגה למצב הכרה מינימלי (minimally conscious state), הוחזר להולנד ביולי 2013 ושוכן בארמון המלכותי האוס טן בוש (Huis ten Bosch) בהאג, וב-12 באוגוסט 2013 הוא נפטר בהאג עקב סיבוכים מהפגיעה שנגרמה לו.

==קישורים חיצוניים==

קטגוריה:נסיכות הולנדיות
קטגוריה:בית אוראניה-נסאו
קטגוריה:הולנדיות שנולדו ב-1968
קטגוריה:הולנדים שנולדו ב-1968
פורד קומט

פורד קומט (בצרפתית: Ford Comète) היא מכונית ספורטיבית בתצורת מכונית קופה, מתוצרת יצרנית הרכב Ford SAF, (שם מלא: "Ford Société Anonyme Française") הצרפתית, חברת בת של קונצרן פורד, אשר יוצרה בין השנים 1951–1954.

גוף הדגם נבנה על ידי יצרנית הרכב הצרפתית Facel Vega 

סך הכול יוצרו 3,064 יחידות.

==תצורות==
* קופה - 2 דלתות, 4 מושבים
* קבריולה - 2 דלתות (יוצרו 2 יחידות)

==דגמי "פורד קומט"==
* מנוע 2,158 סמ"ק
* מנוע 2,355 סמ"ק
* דגם Monte-Carlo (מנוע 3,923 סמ"ק)

==חברת Ford SAF==

חברת Ford SAF, (שם מלא: "Ford Société Anonyme Française") הייתה חברת בת של פורד אשר פעלה בצרפת בין השנים 1916–1954, תחת מספר שמות מסחריים. בשנת 1954 נמכרה החברה ליצרן הרכב הצרפתי סימקה (ראשי התיבות מצרפתית של Société Industrielle de Mécanique et Carrosserie Automobile).

דגם הסימקה קומט מונטה קרלו יוצר עד שנת 1955.

== תמונות ==
<gallery mode="packed" heights="130">
קובץ:Ford Comete.jpg | פורד קומט
קובץ:W1172-FordSAF Comete 2095.JPG | פורד קומט
קובץ:W1173-FordSAF Comete 2099.JPG | פורד קומט
קובץ:Comete MonteCarlo Seite.jpg | לוגו פורד קומט דגם "MonteCarlo"
קובץ:Ford Comete Monte Carlo (16599831931).jpg | פורד קומט
קובץ:Ford Comete Monte Carlo (16415163499).jpg | פורד קומט
קובץ:Ford Comete (3067900852).jpg | פורד קומט
</gallery>

==ראו גם==
* פורד
* פורד Vedette
* פורד ונדום
* פסל וגה FVS

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1951
קטגוריה:מכוניות קופה
קטגוריה:מכוניות קבריולה
קומט
קטגוריה:מכוניות צרפתיות
קומט
אלמשהדאוי קינג סטור

אלמשהדאוי קינג סטור המוכרת בשם המקוצר "קינג סטור" היא רשת סופרמרקטים ישראלית אשר הוקמה בשנת 2007, ונכון לשנת 2023 מונה כ-22 סניפים. נכון לשנת 2022, הרשת נכללת ברשימת הקמעונאים הגדולים של רשות התחרות (יחד עם 23 רשתות נוספות).<ref></ref>

רובם המוחלט של הסניפים ממוקמים באזור הצפון (11 סניפים) ועוד שניים בבאר שבע וכפר קאסם (אזור תעשייה לב הארץ).

==היסטוריה==
הרשת הוקמה בשנת 2007 על ידי בני הדודים בילאל ומוחמד סלאח על בסיס חברת אלמשהדוי שהוקמה על ידי אבותיהם, תושבי היישוב משהד בשנת 1983, שעסקה ביבוא מזון והפעילה חנות קטנה בכפר כנא.

הרשת, שהיא חברה אחת מתוך קבוצת חברות, החלה פעולתה תחילה ביישובים ערביים. בהמשך רכשה הרשת סניפים מפסידים של רשת שופרסל ביישובים יהודיים, וכיום היא מפעילה 13 סניפים בישראל. מחזור מכירותיה עומד על כמיליארד שקלים. הרשת משווקת מוצרים באריזות גדולות. בנוסף משווקים בה מוצרים המיוצרים על ידי מפעל קסטל ששייך למשפחה ומייצר מוצרי מזון ומוצרים המיובאים על ידי יבואנית המזון אלמשדווי.

החברה עברה מהפכה והחלה להתמסד לאחר רפורמת הניהול בה והעברתה, כמו גם העברת החברה, מעסק משפחתי אל ארגון מנוטרל שיקולים משפחתיים. בהובלת מנכ"ל החברה, מג'די כתאני - רואה חשבון בהכשרתו - אשר היה הראשון לשמש בתפקיד ניהולי מחוץ למשפחה. כשנה לאחר מכן, נכנס עו"ד ד"ר מהדי נעאמנה כאיש מפתח שני בתפקיד של יועץ משפטי ומנהל נכסי הקבוצה.

בשנת 2017 רכשה חברת הביטוח הפניקס 20% מן הבעלות על הרשת תמורת 15 מיליון שקלים.

בינואר 2023 הציגה הרשת תוכנית אסטרטגית רחבה - 'קינג סטור 2030'. בקינג סטור התכוונו להשקיע בהתרחבות 100 מיליון שקל בשנים הקרובות להגדיל את כמות הסניפים מ-22 ל-35 סניפים תוך שנתיים.

בשנת 2023 השיקה קינג סטור רשת חנויות שכונתיות בתל אביב בשם YOM. מנכ"ל הרשת הצהיר כי מטעמי דת לא ימכרו בה אלכוהול ומטעמים ערכיים גם לא סיגריות.

==קישורים חיצוניים==
* 

* 
* 

==הערות שוליים==

קטגוריה:רשתות מרכולים בישראל
קטגוריה:חברות ישראליות בבעלות ערבית
קטגוריה:קבוצת דלק
פורד Vedette

פורד Vedette (בצרפתית: Ford Vedette) היא מכונית סלון, מתוצרת יצרנית הרכב Ford SAF, (שם מלא: "Ford Société Anonyme Française") הצרפתית, חברת בת של קונצרן פורד, אשר יוצרה בין השנים 1948–1954.

סך הכול יוצרו 105,727 יחידות.

==תצורות==
* 4 דלתות - סלון
* 4 דלתות - הצ'בק
* 5 דלתות סטיישן
* 2 דלתות - קופה
* 2 דלתות - קבריולה
* 4 דלתות - קבריולה

==חברת Ford SAF==

חברת Ford SAF, (שם מלא: "Ford Société Anonyme Française") הייתה חברת בת של פורד אשר פעלה בצרפת בין השנים 1916–1954, תחת מספר שמות מסחריים. בשנת 1954 נמכרה החברה ליצרן הרכב הצרפתי סימקה (ראשי התיבות מצרפתית של Société Industrielle de Mécanique et Carrosserie Automobile).

== תמונות ==
<gallery mode="packed" heights="130">
קובץ:1958 Ford Vedette ABXC Chambord GPA644.jpg | פורד Vedette סלון
קובץ:1951 Ford Vedette Fordor Sedan CRB178.jpg | פורד Vedette, שנת 1951
קובץ:Ford Vedette c.1952 (Ford France) (15994177913).jpg | פורד Vedette, שנת 1952
קובץ:Ford V8 Vedette (1952) , Dutch licence registration DL-21-65 pic4.JPG | פורד Vedette, שנת 1952
קובץ:Ford Vedette - Flickr - Alexandre Prévot.jpg | פורד Vedette
קובץ:Tabvedette.JPG | פורד Vedette קבריולה - מבט לתא הנהג ולוח מחוונים
קובץ:Ford Vedette Decouvrable c.1954-55 (17267007505).jpg | פורד Vedette קבריולה, 4 דלתות
קובץ:1958 Ford Vedette AB Chambord ATP194.jpg | פורד Vedette
</gallery>

==ראו גם==
* פורד
* פורד Comète
* פורד ונדום
* סימקה ואדאט

==לקריאה נוספת==
* [http://saigon-vietnam.fr/ford-indochine_en.php פורד Vedette בסייגון] (saigon-vietnam.fr/ford-indochine)

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1948
קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
Vedette
קטגוריה:מכוניות צרפתיות
הדי או סי

טרייסי לין קרי (נולד ב-10 ביוני 1968), המוכר בשם הבמה שלו הדי או סי (.The D.O.C) הוא ראפר אמריקאי מדאלאס. בנוסף לקריירת סולו, היה חבר בלהקות ההיפ הופ פילה פראש קרו ולאחר מכן N.W.A, שלהן כתב שירים במשותף, וגם לאלבום הסולו הבכורה של חבר הלהקה איזי אי. הוציא שלושה אלבומי סולו. עבד עם ד"ר דרה, שהפיק שניים מאלבומי הסולו שלו. הוציא בנוסף שני אלבומים בשיתוף עם אמנים אחרים.

בשנת 1989 הוציא את אלבום הסולו הראשון שלו, No One Can do it Better שהגיע למקום ראשון במצעד אלבומי ההיפ הופ והרית'ם אנד בלוז בארצות הברית. שני סינגלים מהאלבום הגיעו מקום ראשון במצעד שירי הראפ הלוהטים. האלבום מכר כמיליון עותקים, והוכרז כאלבום פלטינום על ידי איגוד איגוד תעשיית ההקלטות האמריקאי, חמש שנים לאחר שיצא. בסוף 1989 כמה חודשים לאחר הוצאת האלבום No One Can do it Better נפגע בתאונת דרכים, ומאז קולו השתנה ונהיה מחוספס יותר. מאז החלמתו, הוציא שני אלבומי סולו נוספים, ב-2006 פרסם שהוא עובד על אלבומו הבא Voices.

==דיסקוגרפיה==
===אלבומי סולו===
*1989: No One Can do it Better
*Helter Skelter :1996
*Deuce :2003

===אלבומים עם אמנים אחרים===

* (N.W.A. and the Posse (1987 (עם N.W.A)
* (Tuffest Man Alive (1988 (עם הפילה פראש קרו)

==קישורים חיצוניים==

==הערות שוליים==

קטגוריה:ראפרים אמריקאים
קטגוריה:אמריקאים שנולדו ב-1968
ג'ונתן פיינר

ג'ונתן פיינר (באנגלית: Jonathan Finer) הוא סגן היועץ לביטחון לאומי, במקצועו הוא דיפלומט אמריקאי שהיה ראש המטה ומנהל תכנון המדיניות של המזכיר לשעבר ג'ון קרי במחלקת המדינה של ארצות הברית.

== ביוגרפיה ==
פיינר סיים את לימודיו בתיכון בהאנובר, ניו המפשייר. הוא למד באוניברסיטת הרווארד שם התחיל להתעניין ביחסים בינלאומיים לאחר שעבד עבור מפלגת הלייבור בבריטניה. יש לו תואר במשפטים מאוניברסיטת ייל, שם ייסד את פרויקט סיוע הפליטים של עיראק. כמו כן יש לו תואר ביחסים בינלאומיים מאוניברסיטת אוקספורד, בה למד במסגרת מלגת רודז. פיינר גם שהה כשנה בהונג קונג כעמית בקרן הנרי לוס, ועיתונאי ועורך במגזין לסקירה הכלכלית במזרח הרחוק.

== קריירה ==
פיינר היה כתב חוץ וארצי ב"וושינגטון פוסט", שם דיווח מיותר מ-20 מדינות במשך כ-18 חודשים, בין השאר התלווה לכוחות הנחתים האמריקאים במהלך הפלישה לעיראק ב-2003 ובבגדאד בשנים 2005–2006. כמו כן סיקר פיינר את מבצע עופרת יצוקה, מלחמת לבנון השנייה, מלחמת גאורגיה–רוסיה, מסע הבחירות לנשיאות ארצות הברית בשנת 2004 ואת ליגת הבייסבול בשנת 2004.

פיינר הצטרף לממשל אובמה ב-2009 כעמית בבית הלבן. בבית הלבן שימש גם כמנהל בכיר לענייני מזרח התיכון וצפון אפריקה וכותב מדיניות החוץ של סגן הנשיא ג'ו ביידן ולאחר מכן כיועץ בכיר לסגן היועץ לביטחון לאומי טוני בלינקן.

לפני מינויו לתפקיד מנהל תכנון מדיניות במחלקת המדינה, שימש פיינר כסגן ראש המטה לענייני מדיניות.

בינואר 2021 הכריז נשיא ארצות הברית הנבחר, ג'ו ביידן כי בחר בפיינר להיות סגן היועץ לביטחון לאומי בממשלו העתידי<ref></ref>.

== קישורים חיצוניים ==

== הערות שוליים ==

קטגוריה:אמריקאים שנולדו ב-1976
קטגוריה:וושינגטון די. סי.: אישים
קטגוריה:סגל וושינגטון פוסט
קטגוריה:בוגרי אוניברסיטת הרווארד
קטגוריה:בוגרי בית הספר למשפטים באוניברסיטת ייל
קטגוריה:זוכי מלגת רודס
קטגוריה:בוגרי אוניברסיטת אוקספורד
קטגוריה:סגל מחלקת המדינה של ארצות הברית
קטגוריה:נשיאות ג'ו ביידן: אישים
אלברט גמקר

אלברט קונרד גמקר (בגרמנית: Albert Konrad Gemmeker; 27 בספטמבר 1907, דיסלדורף – 1982) היה קצין אס-אס ומפקד מחנה הריכוז וסטרבורק בהולנד בתקופת השואה.

==ביוגרפיה==
גמקר עזב את בית הספר בגיל 14 ועבד מספר שנים, בין היתר בעסקי הביטוח. לאחר מכן הגיש מועמדותו למשרת שוטר ובשנת 1927 הגיש בקשה להתקבל למסלול קצונה במשטרה. הוא סיים את לימודיו בבון ועבר לדיסבורג, שם עבד משנת 1933 כשוטר במשטרה המקומית.

ב-1 במאי 1937 הצטרף גמקר למפלגה הנאצית וב-1 בנובמבר 1940 – לאס אס.

===תפקידו בשואת יהדות הולנד===
ב-25 באוגוסט 1940, כ-3 חודשים לאחר כיבוש הולנד בידי גרמניה, הוצב גמקר בהאג. שם היה מפקד אס אס בכיר, בתפקיד Befehlshaber der Sicherheitspolizei und des SD . לאחר מכן שרת במספר תפקידי פיקוד ומנהל בהולנד. מאוקטובר 1942 עד אפריל 1945 היה מפקד מחנה וסטרבורק – הגרמני השלישי, והאחרון, שפיקד על מחנה זה. בתקופת פיקודו ותוך שיתוף פעולה עם משטרת הביטחון שולחו למחנות ההשמדה כ-80,000 מיהודי הולנד, במשלוחים שבועיים של כאלף איש במשלוח.

באופיו היה גמקר רגוע ובלתי ניתן לשיחוד, בניגוד לקודמו, יוזף הוגו דישנר (Josef Hugo Dischner), שהיה אלכוהוליסט ומושחת. גמקר קידם פעילות תרבות ופנאי במחנה וציווה על הצלם היהודי רודולף ברסלאוור (Rudolf Breslauer) לצלם יום יום את המחנה כדי לתעד פעילויות אלה, ואת העיתונאי היהודי היינץ טוטמן (Heinz Todtmann) לתעד אותן בצורת תסריט. התסריט נשא פרי בצורת סרט בן 85 דקות שתיעד את המחנה, בעיקר את השילוחים לאושוויץ. האסירה אתי הילסום כתבה על גמקר שהיה ספורטיבי, בלתי מתבלט, קורקטי ובעל חיצוניות של "אנגלי השותה ויסקי". הילסום שולחה לאושוויץ ונרצחה בטרנספורט שיצא תחת הוראותיו של גמקר.

ב-11 באפריל 1945 מסר גמקר את הנהלת המחנה לקורט שלזינגר, שבאותו יום מסר את התפקיד לאדריאנוס ואן אס, נוצרי שעמד בראש מנהלת המזון במחנה מאז 1942. ב-12 באפריל 1945 שחררו חיילים קנדים את המחנה. באותה עת היו כ-900 אסירים יהודים במחנה. גמקר עבר לאמסטרדם, שם שרת בתפקיד מנהלתי.

===לאחר המלחמה===
במאי 1945, לאחר יום הניצחון באירופה, נעצר גמקר. בשנת 1949 נשפט בפני בית דין מיוחד בלייוורדן לעשר שנות מאסר. הוא טען שלא ידע מה צפוי למגורשים במחנות במזרח אירופה, אליהם שולחו. אופיו הרגוע ואופן טיפולו באסירים סייעו לו במשפט והביאו להקלה בעונשו.

לאחר שחרורו המוקדם ב-1951 עבר לדיסלדורף, שם היה סוחר.

==קישורים חיצוניים==

== הערות שוליים ==

קטגוריה:פושעי מלחמה נאצים
קטגוריה:אנשי אס אס
קטגוריה:גרמנים במלחמת העולם השנייה
קטגוריה:שואת יהודי הולנד
קטגוריה:גרמנים שנולדו ב-1907
קטגוריה:גרמנים שנפטרו ב-1982
פומפה

פומפה לפתיחת סתימות בכיורים
פּוֹמפָּה או פַּמְפֶּמֶת היא כלי עבודה ידני המשמש לפתיחת סתימות בכיורים או באסלות.

הפומפה מורכבת מידית העשויה בדרך כלל מעץ ומפעמון מגומי המשמש ליניקה. פתיחת הסתימה באמצעות פומפה מתבצעת על ידי הצמדתה לפייה של הכיור הסתום, יצירת ואקום בינה לבין הכיור ופמפום עד שחרור החומר שגרם לסתימה.

== אטימולוגיה ==
פירוש המילה פומפה היא משאבה באיטלקית, בפולנית ובשפות נוספות. האקדמיה ללשון העברית קבעה בעברית את המילה פַּמְפֶּמֶת, המזכירה בצליליה את קול שחרור הסתימה, את המילה הלועזית, משמרת את המין הדקדוקי ומתקשרת למילה פּוּם – הצורה הארמית של פה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שרברבות
קטגוריה:מכונות פשוטות
קיישה לאנס בוטומס

קיישה לאנס בוטומס (באנגלית: Keisha Lance Bottoms; נולדה ב-18 בינואר 1970) היא פוליטיקאית אמריקאית שכיהנה כראש עיריית אטלנטה בין 2 בינואר 2018 עד ל-3 בינואר 2022

==ביוגרפיה==
בוטומס נולדה באטלנטה, בתם של סילבי רובינסון ושל זמר הרית'ם אנד בלוז מייג'ור לאנס. נשואה לדרק בוטומס ואם לארבעה.

בוטומס סיימה תואר ראשון בתקשורת מאוניברסיטת פלורידה A&M ותואר במשפטים מאוניברסיטת המדינה של ג'ורג'יה. עבדה כעורכת דין במגזר הפרטי, כשופטת במחוז פולטון בג'ורג'יה וכפרשנית משפטית בגופי מדיה שונים.

בינואר 2010 החלה לכהן במועצת העיר אטלנטה כנציגת המחוז ה-11, אזור הצבעה בדרום-מזרח העיר. בבחירות לראשות העיר בנובמבר 2017 סיימה במקום הראשון עם 26% מקולות המצביעים, בסיבוב השני שנערך בדצמבר גברה על יריבתה מרי נורווד ברוב של 50.4%. היא הושבעה לתפקיד ב-2 בינואר 2018. במאי 2021 הודיעה כי לא תתמודד לתקופת כהונה נוספת והיא סיימה את תפקידה בינואר 2022.

==קישורים חיצוניים==

* 

* [http://keishalancebottoms.com/about/ אתר האינטרנט של קיישה לאנס בוטומס]
* [https://www.atlantaga.gov/government/mayor-s-office/meet-the-mayor קיישה לאנס בוטומס] באתר העיר אטלנטה

קטגוריה:אטלנטה
קטגוריה:ראשי עיריות בג'ורג'יה
קטגוריה:נשים בראשות עיריות בארצות הברית
קטגוריה:חברות המפלגה הדמוקרטית (ארצות הברית)
קטגוריה:חברי המפלגה הדמוקרטית (ארצות הברית)
קטגוריה:פוליטיקאיות אפרו-אמריקאיות
קטגוריה:פוליטיקאים אפרו-אמריקאים
קטגוריה:פוליטיקאיות אמריקאיות
קטגוריה:שופטות אמריקאיות
קטגוריה:עורכות דין אמריקאיות
קטגוריה:בוגרי אוניברסיטת פלורידה A&M
קטגוריה:בוגרות אוניברסיטת המדינה של ג'ורג'יה
קטגוריה:בוגרי אוניברסיטת המדינה של ג'ורג'יה
קטגוריה:יועצים בכירים לנשיא ארצות הברית
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
יחסי פינלנד–קנדה

יחסי פינלנד–קנדה הם היחסים הפוליטיים, המסחריים, הדיפלומטיים והצבאיים בין רפובליקת פינלנד לקנדה. נכון לשנת 2017, מתקיימים יחסים דיפלומטיים מלאים ותקינים בין פינלנד וקנדה.

==היסטוריה==
===לפני מלחמת העולם השנייה ===
פינלנד הכריזה על עצמאותה מרוסיה בשנת ב-6 בדצמבר 1917. אולם, הגירה של פינים לקנדה פרחה אף לפני כן, בימי הדוכסות הגדולה של פינלנד, עת היותה של פינלנד דוכסות רוסית. הקשר הראשוני בין פינלנד לקנדה נוצר בשנת 1749, בימי השלטון השוודי בפינלנד, כאשר חוקר ארצות פיני בשם פר קלאם ביקר בקנדה.

ב-23 בינואר 1923, פתחו פינלנד וקנדה קונסוליות אחת אצל השנייה. במהלך שנות ה-20, עלה מספר המהגרים הפינים אל תוך קנדה. עלייה זו התרחשה הודות לחוקי הגבלת ההגירה, שנחקקו בארצות הברית, שכנתה של קנדה. בנוסף, שיתוף פעולה תרבותי בין שתי המדינות פרח בעשור זה. עם זאת, ב-1931 נחקקו גם בקנדה חוקים כנגד הגירה ומספר המהגרים הפינים בה קטן.

===מלחמת העולם השנייה===
ב-30 בנובמבר 1939 פרצה מלחמת החורף, בה תקפה ברית המועצות את שכנתה פינלנד. הציבור הקנדי תמך בחום בפינים, שנאבקו על עצמאות מדינתם הקטנה כנגד אויב כביר ממדים. 250 פינים שחיו בקנדה התנדבו לצבא פינלנד במהלך המלחמה. יתרה מזאת, ב-9 במרץ 1940 מסרה קנדה לפינלנד שהיא מתכוונת לשלוח 2,000 חיילים לעזרתה. אולם, הפסקת האש שסיימה את המלחמה נכנסה לתוקף ב-13 במרץ 1940, יום לאחר חתימת הסכם מוסקבה , הסכם השלום בין ברית המועצות לפינלנד.

ב-7 בדצמבר 1941, הכריזה קנדה מלחמה על פינלנד. קנדה, אז דומיניון בריטי, הלכה בעקבותיה של הממלכה המאוחדת, שהכריזה מלחמה על פינלנד יום קודם לכן. הכרזת המלחמה נבעה מכך, שפינלנד לחמה במלחמת ההמשך כנגד בעלת בריתה של הממלכה המאוחדת, ברית המועצות. הכרזת המלחמה אינה קשורה למתקפה היפנית על פרל הארבור שאירעה באותו יום. לאחר שנודע על המתקפה, הכריזה קנדה מלחמה על האימפריה היפנית.

===לאחר מלחמת העולם השנייה===
ב-8 במאי 1945, גרמניה הנאצית נכנעה ללא תנאי בפני בעלות הברית ומלחמת העולם השנייה תמה באופן רשמי. כניעה זו פתחה את הפתח לכינון יחסים דיפלומטיים בין פינלנד וקנדה. ואכן, קנדה ופינלנד כוננו יחסים דיפלומטיים רשמיים ב-21 בנובמבר 1947.

==מסחר ==
הייצוא המרכזי של קנדה לפינלנד הם דלק מינרלי, שמן מזוקק, מכונות, תרופות וכלי רכב. לפני המשבר הכלכלי העולמי של 2008, היקף ייצוא הסחורות מקנדה לפינלנד עלה במהירות: מ-474 מיליון דולר בשנת 2006 למיליארד דולר בשנת 2008. לאחר המשבר הכלכלי, ירד היקף הייצוא בין קנדה לפינלנד. בשנת 2010 הייצוא הקנדי לפינלנד עמד על 401 מיליון דולר. ב-2012 התאושש מעט הנתון ועמד על 423 מיליון דולר.

כמו כן, לחברות קנדיות יש נוכחות גדולה במכרות בצפון פינלנד. כמעט שליש מכל המכרות בפינלנד ורוב המכרות בלפלנד הם בבעלות קנדית.

==ספורט ==
המשחק הוקי קרח אהוד הן בקנדה והן בפינלנד, עקב סמיכותן לאזור הארקטי הקפוא בצפון חצי הכדור הצפוני. פינלנד וקנדה התחרו זו נגד זו על המקום הראשון באליפות העולם בהוקי קרח שלוש פעמים: ב-1994, ב-2007 וב-2016. בשלוש הפעמים הביסה קנדה את פינלנד.

== ערים תאומות ==
בין ערים בפינלנד ובקנדה נחתמו מספר הסכמי ערים תאומות:
* - 
* - 

==ייצוג==
* לקנדה יש שגרירות רשמית בהלסינקי, בירת פינלנד.
* לפינלנד יש שגרירות רשמית באוטווה, בירת קנדה. כמו כן, לפינלנד יש 13 קונסוליות כבוד ברחבי קנדה, בערים קלגרי, אדמונטון, הליפקס, מונטריאול, קוויבק סיטי, רג'יינה, סו סנט מארי, גרייטר סדברי, ת'אנדר ביי, טימינס, טורונטו, ונקובר וויניפג.

== קישורים חיצוניים ==

[http://www.finland.ca/public/default.aspx?nodeid=36033& History of Finland-Canada Relations], משרד החוץ הפיני
מוחמד שכר

מוחמד שַׁכֶּר (בערבית: محمد شكر; נולד ב-14 בנובמבר 1996) הוא כדורגלן ערבי-ישראלי המשחק בעמדת החלוץ במכבי בני ריינה.

==קריירת מועדונים==
שכר נולד וגדל בג'ת, ישראל, למשפה ערבית-מוסלמית. החל לשחק כדורגל בקבוצות הילדים של מכבי עירוני ג'ת אל-אהלי ושל מכבי ברקאי, וכשהיה בן 14 הצטרף למחלקת הנוער של הפועל רעננה. 

ב-5 במרץ 2016 ערך את הופעת הבכורה שלו בקבוצה הבוגרת של הפועל רעננה, בהפסד 0–2 לבני יהודה תל אביב. עד תום עונת 2015/2016 שותף בשמונה משחקים בליגת העל, וב-21 במאי 2016 הבקיע את שער הבכורה שלו בקריירה, בהפסד 1–2 לבית"ר ירושלים. בתום העונה חתם על חוזה לחמש שנים במועדון, ובעונת 2016/2017 כבש שישה שערים ב-29 הופעות.

בינואר חתם בעירוני קריית שמונה לארבע וחצי שנים. ב-1 באפריל 2018 כבש את שער הבכורה שלו במועדון, בהפסד 2–3 לבית"ר ירושלים בחצי גמר גביע המדינה, ועד תום עונת 2017/2018 ערך 12 הופעות בליגה אך לא כבש. בעונת 2018/2019 ערך 26 הופעות ליגה וכבש שני שערים.

ב-6 ביוני 2023 עבר בהשאלה לבני סכנין תמורת 150 אלף שקל. ב-11 ביוני 2024 חתם במכבי בני ריינה.

== קריירה בינלאומית ==
בשנים 2017–2018 רשם שתי הופעות במדי נבחרת ישראל הצעירה עד גיל 21.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל רעננה
קטגוריה:כדורגלני עירוני קריית שמונה
קטגוריה:כדורגלנים ערבים ישראלים
קטגוריה:מוסלמים
קטגוריה:ישראלים שנולדו ב-1996
רכס קיפנג'רה

רכס קיפנג'רה (באנגלית: Kipengere Range) המכונה גם הרי ליווינגסטון (באנגלית: Livingstone Mountains) הוא רכס הרים בדרום־מערב טנזניה, בקצהו הצפוני של אגם מלאווי.

==גאוגרפיה==
חלקו הצפוני של רכס ההרים מכונה גם בשם הרי פורטוגו (Poroto Mountains) וההרים הסמוכים לאגם מלאווי מכונים גם בשם הרי קינגה (Kinga Mountains). גובהו של הרכס 2,222 מטרים מעל פני הים.

הרכס הוא רמה מישורית דרומית מזרחית לעמק נהר רואהרה. הגבוה בהרי הרכס הוא הר ג'אמימבי. בשטח הרכס מצויה שמורת הטבע קיפנג'רה שהוכרזה בשנת 1958, ושטחה 350 קמ"ר.
מראה רכס קיפנג'רה

== קישורים חיצוניים ==

* [https://mapcarta.com/12659970 תצלום לוויין של הרכס]
* [https://www.protectedplanet.net/kipengere-range-forest-reserve שמורת הטבע רכס קיפנג'רה] - אתר רשמי
* [https://web.archive.org/web/20171228232419/http://en-au.topographic-map.com/places/Kipengere-Range-5402274/ מפה טופוגרפית של רכס קיפנג'רה]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טנזניה: גאוגרפיה
קטגוריה:אפריקה: רכסי הרים
הר מקפייל

הר מקפייל (באנגלית: Mount McPhail) הוא הר ברכס אלק שבהרי הרוקי הקנדיים, על קו פרשת המים של אמריקה, ועל הגבול בין פרובינציית אלברטה ופרובינציית קולומביה הבריטית שבקנדה (העובר לאורך קו פרשת המים באזור זה). 

גובהו של ההר 2,886 מטרים מעל פני הים.
==היסטוריה==
===מקור השם===
שמו של ההר ניתן לו בשנת 1918 והוא נקרא על שם קורפורל (רב"ט) נורמן ר. מקפייל (Norman R. McPhail), אשר עבד בצוות הממפה הראשי של קנדה, ונפל בקרב ב-6 בנובמבר 1917 במלחמת העולם הראשונה. מקפייל נקבר בבית עלמין צבאי בבלגיה.

==לקריאה נוספת==
<div class="mw-content-ltr">
* Andrew Nugara, [https://books.google.co.il/books?id=cpWWAgAAQBAJ&pg=PA228&lpg=PA228&dq=Mount+McPhail&source=bl&ots=hB3tZ4s-uV&sig=D7m9GY5XPZNv9FfMNf15l5Vsf5g&hl=en&sa=X&ved=0ahUKEwj3kLbup63YAhUSPFAKHaPnBhY4ChDoAQgvMAI#v=onepage&q=Mount%20McPhail&f=false More Scrambles in the Canadian Rockies - Second Edition], עמ' 228 - 229
</div>
== קישורים חיצוניים ==
* [https://apps.gov.bc.ca/pub/bcgnws/names/21556.html הר מקפייל] באתר ממשלת קולומביה הבריטית
* [http://www.albertawow.com/hikes/Lake_Of_The_Horns_Hike/Lake_Of_The_Horns_Hike.htm תצלומי הר מקפייל] באתר albertawow
* [https://bivouac.com//MtnPg.asp?MtnId=773 נתונים גאוגרפיים והיסטוריה]
* [https://web.archive.org/web/20160308113203/http://www.peakfinder.com/peakfinder.ASP?PeakName=mount+mcphail הר מקפייל] באתר peakfinder
* [https://web.archive.org/web/20171010125021/http://www.explor8ion.com/scramble/mcphail.html מסלולי טיפוס על הר מקפייל] באתר explor8ion
* [https://mapcarta.com/24509426 תצלום לוויין של הר מקפייל]
* [https://www.mountain-forecast.com/peaks/Mount-McPhail תחזית מזג אוויר עדכנים לגבהים השונים של הר מקפייל]

==הערות שוליים==

קטגוריה:הרי הרוקי הקנדיים
קטגוריה:קו פרשת המים של אמריקה
קטגוריה:אלברטה: הרים
קטגוריה:קולומביה הבריטית: הרים
Live to Tell

"Live to Tell" (בעברית: "לִחְיוֹת כְּדֵי לְסַפֵּר") הוא סינגל שהוקלט על ידי הזמרת האמריקאית מדונה, מתוך אלבומה השלישי, True Blue. השיר יצא לאור ב-26 במרץ 1986, כסינגל הראשון והפותח מתוך האלבום. זמן קצר לאחר צאתו יצא גם הסינגל השני מתוך האלבום, "Papa Don't Preach".

השיר הגיע למקום הראשון במצעד הבילבורד הוט 100, הראשון במצעד שבאיטליה, הראשון במצעד שבקנדה, והשני במצעד הסינגלים הבריטי.

== רקע וכתיבה ==
השיר נכתב והופק על ידי מדונה ופטריק לאונרד. השיר הוא בלדת פופ, הכולל בתוכו גיטרות, מקלדות, תופים וסינתיסייזר, ומילותיו עוסקות ברמאות, חוסר אמון וצלקות ילדות. השיר מדבר על היכולת של האדם להישאר חזק, ובריאיון אף אמרה כי את השיר כתבה כשהיא חשבה על הוריה. הקליפ המוזיקלי, שהיה בבימויו של ג'יימס פולי, הציג את מדונה כשמראה שונה מבדרך כלל, ולבושה היה בהשארת מרילין מונרו.

בסמוך לכך, לאונרד עבד עם מייקל ג'קסון, על כמה שירים לאלבומו Bad. לאונרד אף אמר בראיון כי בעת הקלטת השיר, כתיבתו, הפקתו, הלחנתו וכולי היה ניתן לראות את מדונה כשהיא ממוקדת, ורצינית.

== וידאו קליפ ==
בדצמבר 1985, מדונה כיכבה בסרט "הפתעה בשאנגחאי", שם היא שוב, הייתה לבושה בהשראת מרילין מונרו בדומה לקליפ. בקליפ ניתן לראותה כשהאיפור שלה חיוור ועדין, שערה הארוך נצבע בצבע בלונדיני וזהוב, ובגדיה היו מכנסיים שעליהם פרחים פשוטים משנות השלושים. בריאיון למבקר המוזיקה סטיבן הולדן מהניו יורק טיימס, היא אמרה על המראה החדש שלה כי:

על הפקת הקליפ היו אחראים דוד ניילור ושרון אורק. הקליפ מכיל בתוכו קטעים מתוך הסרט "הפתעה בשנגחאי".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!הממלכה המאוחדת (BPI)
|כסף
|280,000
|-
!יפן (Oricon Charts)
|
|23,850
|-
!צרפת (SNEP)
|כסף
|250,000
|-
! colspan="3" |סיכום
|-
!בכל העולם
|
|2,500,000
|}

== קישורים חיצוניים ==

== הערות שוליים ==

קטגוריה:שירי 1986
קטגוריה:סינגלים מ-1986
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי פטריק לאונרד
קטגוריה:שירים שהופקו על ידי מדונה
קטגוריה:שירים שהופקו על ידי פטריק לאונרד
קטגוריה:שירים מסרטי קולנוע
קטגוריה:שירים על משפחות
קטגוריה:בלדות פופ
קטגוריה:בלדות משנות ה-1980
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
Help Yourself

Help Yourself (בעברית: עזור לעצמך) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבום הבכורה שלה, Frank. השיר יצא לאור ב-23 באוגוסט 2004, ביחד עם "Fuck Me Pumps", כסינגל הרביעי מתוך האלבום.

שני השירים כאחד הצליחו להיכנס למצעד הסינגלים הבריטי והסקוטי בלבד, והגיעו בשיאם אל המקום ה-65.

== רקע וכתיבה ==

השיר נכתב על ידי איימי ויינהאוס וג'ימי הוגארת', שגם הפיק את השיר. על הבס, תופים, גיטרה וכלי ההקשה היה אחראי ג'ימי הוגארת', על העוגב וקרן היער היה אחראי מרטין סלאטרי, ועל עריכת השיר היו אחראים קמרון קרייג וג'ימי הוגארת'.

לשיר יצאו כמה עטיפות, חלקן מכלילות את שמו הפרובוקטיבי של "Fuck Me Pumps", וחלקן אף היו עטיפות "נקיות" ולא פרובוקטיביות. השיר צבר 10 מיליון השמעות בספוטיפיי.<ref></ref>

== רשימת השמעה ==
*("UK CD single ("Pumps / Help Yourself
# "Pumps"
# "Help Yourself"
# (There Is) No Greater Love" (AOL Session)"
*(UK CD single ("Help Yourself / Pumps" special edition
# "Help Yourself" (גרסת רדיו) – 4:00
# "Pumps" (גרסת רדיו נקייה) – 3:19

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2003
קטגוריה:סינגלים מ-2004
קטגוריה:שירי איימי ויינהאוס
קטגוריה:שירים באנגלית
קטגוריה:שירים שנכתבו על ידי איימי ויינהאוס
קטגוריה:סינגלים בהוצאת איילנד רקורדס
רקטות RS

רקטות מסוג RS היו רקטות לא מונחות אשר שימשו את המטוסים הסובייטים במלחמת העולם השנייה. לרקטות מסוג RS היו שני דגמים: ה-RS-82 וה-RS-132. הפיתוח של רקטות ה-RS החל בתחילת שנת 1930 על ידי צוות מהנדסים שבראשותו היה המהנדס גאורגי לנגמק.

==קישורים חיצוניים==

קטגוריה:רקטות
קטגוריה:תחמושת
קטגוריה:מנועים רקטיים
סאטושי נאקאמוטו

סאטושי נאקאמוטו הוא שנבחר על ידי האיש (או קבוצת האנשים) האנונימי שיצר את המטבע המבוזר ביטקוין.

כחלק מיצירת המטבע, נאקאמוטו תכנן ויישם את הבלוקצ'יין הראשון. המצאה זו פתרה לראשונה את בעיית ה"בזבוז הכפול" עבור מטבעות מבוזרים.

== פיתוח הביטקוין ==
באוקטובר 2008, פרסם נאקמוטו את המסמך שמתאר את מטבע הביטקוין המבוזר, ברשימת תפוצה בנושא קריפטוגרפיה.

בינואר 2009 שחרר נאקמוטו את תוכנת הביטקוין הראשונה, שהריצה את הרשת. נאקאמוטו פרסם את גרסה 0.1 של תוכנת הביטקוין באתר סורספורג' ב־8 בינואר 2009. במייל שנשלח על ידיו, הוא טען שהחל לעבוד על הקוד בשנת 2007.

נאקאמוטו יצר אתר בדומיין bitcoin.org והמשיך לשתף פעולה עם מפתחים אחרים עד אמצע 2010.

בסביבות הזמן הזה, הוא העניק את השליטה על קוד המקור של קליינט ה־bitcoin core לגווין אנדרסן, שהעביר מספר נוסף של דומיינים לחברים בולטים בקהילת הביטקוין, ולאחר מכן הפסיק את מעורבותו בפרויקט.

עד זמן קצר לפני הפסקת מעורבותו והיעלמותו מהרשת, נאקאמוטו הוסיף שינויים בקוד המקור של ה־bitcoin core בעצמו בלבד.

נאקאמוטו השאיר טקסט בבלוק הראשון שנכרה כעדות לכך שבלוק זה לא נכרה מוקדם יותר מתאריך הטקסט. הטקסט הוא: "The Times 3 January 2009 Chancellor on brink of second bailout for banks". הטקסט מתייחס לכותרת עיתון "הטיימס" מ־3 בינואר 2009. לבלוק הראשון יש חתימת זמן של 3 בינואר 2009, 18:15:05 לפי שעון גריניץ'.

עיון בהיסטוריית הבלוקצ'יין מאפשרת להעריך שלנאקאמוטו יש כמיליון מטבעות ביטקוין בכתובות שונות. ביחס ל־21 בפברואר 2021, סכום זה שווה ל־65 מיליארד דולר, מה שהופך את נאקאמוטו לאדם במקום ה־8 מבחינת עושר בכדור הארץ.

== זהות ==
נאקאמוטו לא הסגיר מידע כלשהו על זהותו כשדיבר בפורומים על עניינים טכניים שקשורים לביטקוין.

הוא העניק פרשנות מסוימת לבנקאות ולבנקאות ברזרבה חלקית. בחשבון ה־P2P foundation שלו, הוא תיאר את עצמו כזכר בן 37 שגר ביפן, אבל יש הטוענים שלא סביר שהוא מתגורר ביפן עקב האנגלית הרהוטה שלו, וכיוון שבקליינט הביטקוין שיצר לא נכללה השפה היפנית.

שימוש מקרי באנגלית בריטית על ידי נאקאמוטו (כמו הביטוי: "bloody hard") הוביל למסקנה כי ייתכן שמוצאו הוא מחבר העמים הבריטי.

סטפן תומאס, מתכנת שווייצרי ופעיל בקהילת הביטקוין, בנה גרף של חתימות הזמן של הפוסטים של נאקאמוטו (מעל 500). הגרף הראה בצורה מובהקת שכמעט ולא פורסמו פוסטים בין 5 בבוקר לבין 11 בצהריים לפי שעון גריניץ'.

תבנית זו חזרה על עצמה גם בימי שבת וראשון, כך שסביר להניח שנאקאמוטו ישן באותו הזמן. בהנחה שנאקאמוטו הוא אכן אדם יחיד בעל הרגלי שינה נורמליים, זה מצביע על כך שהוא התגורר באזור שמשתמש בזמן של UTC-05:00 או UTC-06:00. אזורים אלה כוללים את החלקים של צפון אמריקה שנמצאים בין אזור הזמן המזרחי ואזור הזמן התיכון, ובנוסף את הקאריביים, את מרכז אמריקה ואת דרום אמריקה.

== קישורים חיצוניים ==

* [http://satoshi.nakamotoinstitute.org/ The Complete Satoshi], מאגר מיילים ופוסטים של נאקאמוטו 
* 

== הערות שוליים ==

קטגוריה:ויקיפדיה: ערכים של משתמשים חדשים
קטגוריה:מתכנתים
קטגוריה:אישים שזהותם אינה ידועה
קטגוריה:שמות עט
קטגוריה:בלוקצ'יין
התיכון הווירטואלי

התיכון הווירטואלי הוא בית ספר תיכון שהקימו משרד החינוך, קרן טראמפ ומט"ח ואשר נועד לאפשר לכל תלמיד המעוניין ללמוד מתמטיקה, פיזיקה, אנגלית או אזרחות לבגרות מורחבת (5 יחידות) – לעשות זאת באמצעות למידה סינכרונית בעזרת המחשב. אוכלוסיית היעד של התיכון היא בתי ספר שאינם יכולים להציע לתלמידיהם ללמוד בגרות מורחבת בשל היעדר מורה או מספר מצומצם של תלמידים שאינו מאפשר לפתוח כיתת מגמה. התיכון הווירטואלי החל לפעול בשנת הלימודים ה'תשע"ג (2012) כאשר את פעילותו בחמש השנים הראשונות ניהלה ד"ר דפנה רביב. בשנת 2017 נכנס ד"ר דני שטייניץ לתפקיד מנהל התיכון.

השיעורים בתיכון מתקיימים במערכת סינכרונית המאפשרת למידה וירטואלית מרחוק. כיתה סינכרונית מאפשרת לקיים מפגש בזמן אמת של מורה או חונך עם תלמידים. התנהלות בכיתה סינכרונית משולה להתנהלות בכיתה רגילה – המורה או החונך הם בעלי רשות ההנחיה והתלמידים יכולים להצביע, לשאול שאלות ולהגיב לאורך המפגש.

כמו כן, התלמידים משתתפים בתרגילים בקבוצות הנערכים באופן וירטואלי ומועברים על ידי סטודנטים למקצועות ריאליים כגון הנדסה או פיזיקה שמסייעים לתלמידים במענה על שאלות בשיעורי הבית שאותם התלמידים נדרשים להגיש באופן מקוון במערכת הממוחשבת.

== תלמידים ==
בשנת הלימודים ה'תשע"ח למדו בתיכון כ-1,157 לומדים בשכבות י' – י"ב שהגיעו מכ- 140 בתי ספר ברחבי הארץ כ-50% מהתלמידים מהחינוך הממלכתי דתי, כ-20% מהמגזר הערבי (כמחצית מהם מהמגזר הבדואי), 17% מהמגזר החרדי, והשאר – מבתי הספר הממלכתיים<ref>[https://www.vschool.cet.ac.il/uploads/2017/02/%D7%94%D7%A2%D7%A8%D7%9B%D7%94-%D7%91%D7%9E%D7%91%D7%98-%D7%A9%D7%9C-%D7%90%D7%A8%D7%91%D7%A2-%D7%A9%D7%A0%D7%95%D7%AA-%D7%94%D7%A4%D7%A2%D7%99%D7%9C%D7%95%D7%AA-%D7%A9%D7%9C-%D7%94%D7%AA%D7%99%D7%9B%D7%95%D7%9F-%D7%94%D7%95%D7%95%D7%99%D7%A8%D7%98%D7%95%D7%90%D7%9C%D7%99.pdf הערכת פעילות התיכון הווירטואלי] שפרסם המינהל הפדגוגי במשרד החינוך, 2016</ref><ref></ref>.

== מקצועות ==
התיכון מגיש תלמידים לבגרות מורחבת במתמטיקה, פיזיקה, אנגלית ואזרחות<ref></ref>. החל משנת 2017 התיכון מפעיל גם כיתת אולפן עברית לעולים חדשים.

== קישורים חיצוניים ==

* 

== הערות שוליים ==

קטגוריה:בתי ספר תיכוניים בישראל
לואיג'י די מאיו

לואיג'י די מאיו (באיטלקית: Luigi Di Maio; נולד ב-6 ביולי 1986) הוא פוליטיקאי איטלקי אשר כיהן כמנהיג תנועת חמשת הכוכבים, כמשנה לראש ממשלת איטליה ושר החוץ וכן כחבר בית הנבחרים של איטליה.

==ביוגרפיה==
די מאיו נולד באבלינו, הבכור מבין שלושה ילדים. אביו היה קבלן בניין ופעיל במפלגה הנאו-פשיסטית MSI-DN ואמו מורה לאיטלקית ולטינית. הוא עבד כעיתונאי עצמאי ולמד משפטים באוניברסיטת נאפולי פדריקו השני, אך לא סיים את התואר. ב-2010 התמודד ללא הצלחה בבחירות למועצת עיריית Pomigliano d'Arco שבמטרופולין נאפולי.

ב-2013 נבחר לחבר בבית הנבחרים של איטליה כנציג מחוז קמפניה 1. בתחילת כהונתו נבחר לסגן יושב ראש בית הנבחרים והיה בכך לצעיר ביותר שמכהן בתפקיד. 

בספטמבר 2017 נבחר למנהיג תנועת חמשת הכוכבים במקומו של מייסד המפלגה, בפה גרילו, ולנציגה לראשות הממשלה לקראת הבחירות הכלליות ב-2018. בבחירות אלו, זכתה המפלגה בכ-35% מהמושבים בפרלמנט, יותר מכל מפלגה אחרת.

לאחר הבחירות גיבש קואליציה עם מפלגת הליגה הימנית ומנהיגה מתאו סלביני, הם הסכימו על ג'וזפה קונטה כראש הממשלה בעוד שניהם ישמשו כסגניו.

לאחר נפילת הממשלה האיטלקית באוגוסט 2019, הוקמה ממשלה בשיתוף מפלגת חמשת הכוכבים והמפלגה הדמוקרטית, שבה די מאיו משמש כסגן ראש הממשלה וכשר החוץ. עם זאת, לאחר צניחה ממושכת בסקרים הודיע די מאיו בינואר 2020 על התפטרותו מראשות המפלגה<ref></ref>.

הוא התמודד כראש רשימת מחויבות אזרחית מסגרת הבחירות הפרלמנטריות באיטליה בשנת 2022 וכחלק קואליציית שמאל-מרכז, אך הפסיד בבחירות.

== קישורים חיצוניים == 

* 

==הערות שוליים==

קטגוריה:פוליטיקאים איטלקים
קטגוריה:חברי בית הנבחרים של איטליה
קטגוריה:שרי ממשלת איטליה
קטגוריה:שרי החוץ של איטליה
קטגוריה:איטלקים שנולדו ב-1986
יחסי מונקו – סן מרינו

יחסי מונקו–סן מרינו הם היחסים הדיפלומטיים הרשמיים שבין נסיכות מונקו לבין הרפובליקה המרוממת של סן מרינו.

== סקירה כללית ==
ב-2006 נחתם הסכם בין שתי המדינות בנוגע להחלטה על כינון יחסים דיפלומטיים דו-צדדיים. ההסכם נחתם ב-18 במאי על ידי סן מרינו וב-1 ביוני על ידי מונקו.

הסכם בנוגע לחילופי מידע בנושא המיסים נחתם על ידי שתי המדינות ב-29 ביולי 2009.

== ייצוג ==
* מונקו אינה מיוצגת בסן מרינו בדרג השגרירות אלא באמצעות שגרירות שהיא מחזיקה ברומא, בירת איטליה. מונקו מיוצגת בסן מרינו בדרג הקונסולרי באמצעות קונסוליה שהיא מחזיקה בסן מרינו.
* סן מרינו אינה מיוצגת במונקו בדרג השגרירות. סן מרינו מיוצגת במונקו בדרג הקונסולרי באמצעות קונסוליה שהיא מחזיקה ברובע מונטה קרלו.

==קישורים חיצוניים==

== הערות שוליים ==
פורד קלן

פורד קלן (בגרמנית: Ford Köln) היא מכונית משפחתית קטנה, 2 דלתות, מתוצרת יצרנית הרכב "Ford-Werke GmbH" (פורד גרמניה), חברת בת של קונצרן הרכב פורד (באנגלית: Ford Motor Company), אשר יוצרה בין השנים 1932–1935.

יוצרו 11,121 יחידות.

דגם ה"פורד קלן" היה קרוי גם "Ford-Köln-Y", ו-"Ford Model Y".

==תצורות==
* 2 דלתות - סדאן
* 2 דלתות - קבריולה

== תמונות ==
<gallery mode="packed" heights="110">
קובץ:Ford Köln 3.JPG | לוגו "פורד גרמניה" על קדמת דגם "פורד קלן"
קובץ:2007-07-15 Lenkrad und Armaturenbrett eines Ford Köln IMG 3287.jpg | פורד קלן - מבט לתא הנהג
קובץ:Ford Köln 2.JPG | פורד קלן
קובץ:Ford-Köln-Y.jpg | פורד קלן
קובץ:Ford Model Y 2 Door Tudor (1934) - 7797401154.jpg | פורד קלן (קרוי גם: "Model Y"), שנת 1934
קובץ:2007-07-15 Motorraum eines Ford Köln IMG 3285.jpg | מנוע 4 הצילינדרים "פורד קלן"
קובץ:Ford Model Y (1936) - 14268249098.jpg | פורד קלן
קובץ:Ford Model Y Tourer by Bradshaw Coachworks (1935) - 21260538240.jpg | פורד קלן (קרוי גם: "Model Y"), שנת 1935 - קבריולט
קובץ:Ford Model Y Alpine Tourer (1933) - 14776623140.jpg | פורד קלן (קרוי גם: "Model Y"), שנת 1933 - קבריולט
קובץ:Ford Model Y Alpine Tourer (1933) - 18749080825.jpg | פורד קלן (קרוי גם: "Model Y"). שנת 1933 - קבריולט
</gallery>

==ראו גם==
* פורד

==לקריאה נוספת==
* [http://www.motormuzejs.lv/index.php/en/jaunumi-bauska/321-ford-koeln-mod-y-typ-19 פורד קלן] (motormuzejs.lv/index.php/en/jaunumi-bauska/321-ford-koeln-mod-y)
* [https://www.flickr.com/groups/1469406@N21/discuss/72157624999268063/ פורד קלן ו-Ford Eifel] (flickr)

==קישורים חיצוניים==

* (תצורת קבריולה, שנת 1933)
* [https://www.mobile.de/ru/%D0%90%D0%B2%D1%82%D0%BE%D0%BC%D0%BE%D0%B1%D0%B8%D0%BB%D1%8C/Ford-Ford-K%C3%B6ln-Model-Y-Limosine-Bj.-1935/vhc:car,pgn:5,pgs:50,srt:year,sro:asc,ms1:9000__/pg:vipcar/242854982.html פורד קלן - תמונות] (mobile.de/ru)

==הערות שוליים==

קטגוריה:דגמי מכוניות שהושקו ב-1932
קטגוריה:מכוניות משפחתיות
קטגוריה:מכוניות קבריולה
קלן
דלית רצ'שטר

דלית רצ'שטר (נולדה ב-1 באוגוסט 1988) היא שדרנית רדיו, עורכת מוזיקלית ודי ג'יי.

==ביוגרפיה==
דלית רצ'שטר נולדה בחולון להורים שעלו בשנות ה-70 מברית המועצות. עם גיוסה לצה"ל החלה לשמש בתפקיד עורכת מוזיקלית בתחנת גלגלצ.

ב־2009 החלה להגיש בתחנה את התוכנית "סינגלס" אותה ערכה עד אז, במקום הדר מרקס. מאז 2012 מגישה רצ'שטר את מצעד הפזמונים השבועי המשודר בגלגלצ. בנוסף היא מגישה תוכנית יומית בין השעות 12:00–14:00 ובימי רביעי את התוכנית "גלגלייב", בה היא מארחת אמנים המבצעים הופעות חיות באולפן.

ב־2015 הגישה יום בשבוע את התוכנית "ציפורי לילה" בגלי צה"ל יחד עם דלית עופר.

רצ'שטר משמשת גם כדי ג'יי במסיבות ובאירועים. לפני הופעתה של בריטני ספירס בישראל ערכה מופע חימום. ב־8 באוגוסט 2019 ערכה לראשונה את "הנשף של דלית רצ'שטר" במועדון רידינג 3 בתל אביב.

ב־25 ביוני 2020 הנחתה את טקס פרסי הנוער הגאה "איגי LOVE" יחד עם לאון שניידרובסקי.

באוקטובר 2022 לקחה רצ'שטר חלק בספיישל הטלוויזיוני "מחווה לדנה אינטרנשיונל", ששודר לרגל ציון 20 שנה לארגון הנוער הגאה (איגי) ולקריירה המוזיקלית של הזמרת-יוצרת הישראלית דנה אינטרנשיונל. הוא ביצע קטע קריינות לשירה של אינטרנשיונל "ישנן בנות".<ref name=":0" /> בשנת 2023 הוציאה רמיקס לשיר "Bye Dubai" של ריף כהן.<ref></ref>

רצ'שטר נמצאת בזוגיות עם גלי שטרקמן, סמנכ"לית לקוחות במשרד הפרסום גיתם.

==קישורים חיצוניים==

* קרן אוחיון, [https://web.archive.org/web/20180102132319/http://www.castromagazine.co.il/dj_dalit_recheste/ DJ דלית רצ'שטר מרימה את החג] באתר קסטרו מגזין, 29 באוגוסט 2013
* 
* 
* 
* 

==הערות שוליים==

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:חיילי גלי צה"ל
קטגוריה:להט"בים ישראלים
קטגוריה:להט"ביות ישראליות
קטגוריה:שדרניות גלגלצ
קטגוריה:שדרני גלגלצ
קטגוריה:ישראליות שנולדו ב-1988
קטגוריה:ישראלים שנולדו ב-1988
קטגוריה:חולון: אישים
ריצ'רד דייוויס

ריצ'רד דייוויס (באנגלית: Richard Davis; ) היה בסיסט ג'אז אמריקאי. ניגן, בין היתר, באלבומים !Out to Lunch של אריק דולפי, ו-Astral Weeks של ואן מוריסון, על האחרון כתב גרייל מרקוס, מבקר המוזיקה של הרולינג סטון, "ריצ'רד דייוויס ניגן את תפקיד הבס הטוב ביותר שאי פעם נשמע באלבום רוק."

== קריירה ==
דייוויס נולד בשיקגו, והחל את הקריירה המוזיקלית עם אחיו, בשירת בס בשלישייה הווקאלית של משפחתו. דייוויס למד לנגן על בס בתיכון וניגן בתזמורת הנוער הסימפונית של שיקגו. אחרי התיכון למד בס אצל רודולף פאסבנדר מהתזמורת הסימפונית של שיקגו, תוך כדי לימודיו בבית הספר למוזיקה ואנדרקוק.

אחרי הקולג', ניגן דייוויס בתזמורות ריקודים. הקשרים שיצר הוביל אותו לפסנתרן דון שירלי, וב-1954 עברו השניים לניו יורק, וניגנו יחד עד 1956, כאשר דייוויס החל לנגן עם תזמורת הסווינג סאוטר-פינגן. ב-1957 הצטרף דייוויס לחטיבת הקצב של הזמרת שרה ווהן, איתה הקליט והופיע עד 1960.

במהלך שנות ה-60, היה דייוויס נגן מבוקש מאוד בחוגים מוזיקליים שונים. הוא ניגן עם רבים מהרכבים הקטנים החדשניים של התקופה, בין היתר בהובלת אריק דולפי, ג'קי באיירד, בוקר ארווין, אנדרו היל, אלווין ג'ונס, וקאל צ'יידאר. בשנים 1966–1972, ניגן בתזמורתם של ת'אד ג'ונס ומל לואיס. כמו כן, ניגן עם דון סבסקי, אוליבר נלסון, פרנק סינטרה, מיילס דייוויס, דקסטר גורדון ואחמד ג'מאל.

בשנות ה-70 ניגן דייוויס עם מוזיקאי פופ ורוק, ביניהם, ואן מוריסון, ברוס ספרינגסטין ולורה ניירו. במהלך הקריירה שלו ניגן דייוויס גם מוזיקה קלאסית תחת המנצחים איגור סטרווינסקי, ליאונרד ברנשטיין, פייר בולז, לאופולד סטוקובסקי וגונתר שולר.

אחרי 23 שנות מגורים בניו יורק עבר דייוויס לוויסקונסין ב-1977 והתמנה לפרופסור באוניברסיטת ויסקונסין–מדיסון, בה לימד בס, היסטוריה של הג'אז ואלתור.

== קישורים חיצוניים ==
* 

* 

== הערות שוליים ==

קטגוריה:ניו יורק: אישים
קטגוריה:סגל אוניברסיטת ויסקונסין–מדיסון
קטגוריה:נגני ג'אז: בסיסטים
קטגוריה:אמריקאים שנולדו ב-1930
קטגוריה:אמריקאים שנפטרו ב-2023
פורד פורדסון E83W

פורד פורדסון E83W (באנגלית: Fordson E83W) היא מכונית מסחרית מתוצרת חברת Ford of Britain (פורד בריטניה), (שם רשמי: Ford Motor Company Limited), חברת בת של קונצרן הרכב פורד, אשר יוצרה בין השנים 1938–1957.

דגמי "פורד פורדסון E83W" יוצרו במספר תצורות, כולל רכבי קנטינה, משאיות גלידה, ורכבים לשירות כבאי-האש.

==תצורות==
* מסחרית
* טנדר

== תמונות ==
<gallery mode="packed" heights="110">
קובץ:Ford Thames ice-cream van MBU 512 at York Castle Museum (7651104714).jpg | פורד פורדסון E83W 
קובץ:NF-04-91 Fordson E83W (1).jpg | פורד פורדסון E83W
קובץ:Fordson E83W Van (1952) - 8775987984.jpg | פורד פורדסון E83W
קובץ:Ford Thames E83W Commercial Van (1954) - 19926934994.jpg | פורד פורדסון E83W, שנת 1954
קובץ:Ford Thames E83W Commercial Van (1954) - 20361542880.jpg | פורד פורדסון E83W, שנת 1954
קובץ:HattonFlightFormerMaintenanceYard.JPG | פורד פורדסון E83W
קובץ:1948 Ford E83W Van (13629835833).jpg | פורד פורדסון E83W, שנת 1948
קובץ:Fordson van at East Grinstead - geograph.org.uk - 1528511.jpg | פורד פורדסון E83W
קובץ:NSJ 799, HTC 2012 Devon Coastal Run.jpg | פורד פורדסון E83W
קובץ:Old truck (3810686745).jpg | פורד פורדסון E83W - טנדר
קובץ:Fordson E83W Battlesbridge.JPG | פורד פורדסון E83W - טנדר
</gallery>

==ראו גם==
* פורד

==לקריאה נוספת==
* [http://www.simoncars.co.uk/fordcv/e83w.html פורד פורדסון E83W - תמונות] (simoncars.co.uk/fordcv/e83w)

==קישורים חיצוניים==

* 
* 
* 
* 

==הערות שוליים==

קטגוריה:דגמי מכוניות שהושקו ב-1938
קטגוריה:מכוניות מסחריות
קטגוריה:טנדרים
פורדסון E83W
קטגוריה:כלי רכב בריטיים
מידה מסומנת

במתמטיקה, מידה מסומנת (signed measure) היא העתקה המכלילה את רעיון המידה, באפשרה ערכים שליליים.

== הגדרה פורמלית ==
יהא <math>(X,\Sigma)</math> מרחב מדיד. מידה מסומנת על המרחב היא העתקה מהצורה <math>\nu: \Sigma \rightarrow \overline{\mathbb{R}}</math> (כאשר <math>\overline { \mathbb {R}} = \mathbb{R} \cup \</math> (כאשר <math>\overline { \mathbb {R}} = \mathbb{R} \cup \
פורד סקוויר

פורד סקוויר (באנגלית: Ford Squire) היא מכונית בתצורת סטיישן מתוצרת חברת Ford of Britain (פורד בריטניה), (שם רשמי: Ford Motor Company Limited), חברת בת של קונצרן הרכב פורד, אשר יוצרה בין השנים 1955–1959.

דגם פורד סקוויר בתצורת סטיישן, התבסס על דגם "פורד פרפקט דגם 100E."

סך הכול יוצרו 17,812 יחידות.

מחיר דגם "פורד סקוויר" בשנת 1955, עמד על 668 שטרלינג.

תאוצת דגם "פורד סקוויר" בין 0-80 קמ"ש היא 20.2 שניות.

==מאפיינים==
* 2.5 דלתות (חלון אחורי נפתח כלפי מעלה, חלק תחתון של דלת אחורית מורדת כלפי מטה)
* 4 מושבים
* חלון צד אמצעי - נפתח בחציו (מותקן על מסילה, מוסט (מוזז) לאחור)

== תמונות ==
<gallery mode="packed" heights="150">
קובץ:Ford Squire (1959) - 7797166908.jpg | פורד סקוויר, שנת 1959 
קובץ:Ford Squire 100E (1958).jpg | פורד סקוויר, שנת 1958
קובץ:Ford Squire (15287903457).jpg | פורד סקוויר 
קובץ:Ford Squire (1959) (28726264072).jpg | פורד סקוויר, שנת 1959 
</gallery>

==ראו גם==
* פורד
* פורד פרפקט

==קישורים חיצוניים==

* 
* 
* 

==הערות שוליים==

קטגוריה:דגמי מכוניות שהושקו ב-1955
קטגוריה:מכוניות סטיישן
סקוויר
קטגוריה:מכוניות בריטיות
יחסי אסטוניה – סן מרינו

שר החוץ האסטוני [[סוון מיקסר (משמאל) נפגש עם עמיתן מסן מרינו ניקולה רנצי בשולי העצרת הכללית של האומות המאוחדות בניו יורק, 2017]]
יחסי אסטוניה–סן מרינו הם היחסים הדיפלומטיים שבין רפובליקת אסטוניה לבין הרפובליקה המרוממת של סן מרינו.

== היסטוריה ==
היחסים הדיפלומטיים בין אסטוניה לסן מרינו כוננו ב-9 ביולי 2003. השגרירה הראשונה של סן מרינו באסטוניה, סילביה ברטי, העבירה את כתב האמנתה לנשיא טומאס הנדריק אילווס ב-21 בפברואר 2008. השגריר של אסטוניה בסן מרינו הוא תושב רומא.

== ייצוג ==
* סן מרינו אינה מיוצגת באסטוניה כלל, הן בדרג הקונסולרי והן בדרג השגרירות.
* אסטוניה אינה מיוצגת בסן מרינו בדרג השגרירות אלא באמצעות שגרירותה שברומא, בירת איטליה.

== יחסים כלכליים ==
{| class="wikitable" style="text-align: center;" width="650"
!colspan="4"|נתוני הסחר בין אסטוניה לבין סן מרינו (באלפי אירו)
|-
! שנה !! סך הכל !! ייצוא מאסטוניה !! ייבוא לאסטוניה
|-
| 2007 || 368 || 57 || 311
|-
| 2008 || 410 || 377 || 33
|-
| 2009 || 45 || 18 || 27
|-
| 2010 || 171 || 144 || 27
|-
| 2011 || 221 || 170 || 51
|-
| 2012 || 162 || 121 || 41
|-
| 2013 || 233 || 106 || 127
|-
| 2014 || 258 || 117 || 141
|-
| 2015 || 134 || 90 || 44
|-
| 2016 || 147 || 52 || 95
|}

== קישורים חיצוניים ==

* [http://vm.ee/et/riigid/san-marino?display=relations San Marino], אתר משרד החוץ האסטוני

== הערות שוליים ==